### სატენდერო განაცხადი

### მარკეტინგული მასალების დამზადების მომსახურების შესყიდვაზე

ასოციაცია „საქართველოს SOS ბავშვთა სოფელი“ პროექტის – “Impact fund for children” – ფარგლებში, იწვევს დაინტერესებულ იურიდიულ პირებს ტენდერში მონაწილეობის მისაღებად, რომელიც ითვალისწინებს მარკეტინგული მასალების დამზადების მომსახურების გაწევას.

#### ინფორმაცია ორგანიზაციის შესახებ

SOS Children’s Villages International წარმოადგენს საერთაშორისო ორგანიზაციას, რომელსაც მსოფლიოს 136 ქვეყანაში ჰყავს წევრი ორგანიზაცია ეროვნული ასოციაციების სახით. ასოციაცია „საქართველოს SOS ბავშვთა სოფელი“ მოქმედებს საერთაშორისო ორგანიზაციის წესდებისა და პრინციპების შესაბამისად და საქართველოში ბავშვთა კეთილდღეობის სფეროში 1989 წლიდან საქმიანობს.

#### მომსახურების მიზანი და აღწერა

შესყიდვის საგანს წარმოადგენს ქ. თბილისში, პროექტის "Impact fund for children” ფარგლებში, დონორების მოძიებისა და შენარჩუნების პროცესისთვის საჭირო მარკეტინგული მასალების დამზადების მომსახურება.

#### შესასრულებელი სამუშაოს ვადა და პირობები

* **ხელშეკრულების ხანგრძლივობა:** თანამშრომლობის დაწყებიდან **2026 წლის ბოლომდე**.
* **სამუშაო გრაფიკი:** გამარჯვებულმა იურიდიულმა პირმა დაკისრებული ვალდებულებები უნდა შეასრულოს მოთხოვნის შესაბამისად მითითებულ ვადებში. შემსრულებელს თანამშრომლობის პერიოდში ეტაპობრივად მიეწოდება შესასრულებელი სამუშაოების ჩამონათვალი.

#### საკვალიფიკაციო მოთხოვნები

ტენდერში მონაწილე პრეტენდენტი უნდა აკმაყოფილებდეს შემდეგ სავალდებულო მოთხოვნებს:

* იურიდიული პირი უნდა ფლობდეს ვიზუალური მასალების წარმოებისა და ბეჭდვის გამოცდილებას;
* იურიდიულმა პირმა უნდა უზრუნველყოს პროფესიონალთა ჯგუფის მობილიზება, რომელთაც გააჩნიათ ტენდერით განსაზღვრული სამუშაოების შესაბამისი აკადემიური განათლება და გამოცდილება.

#### წარსადგენი დოკუმენტაცია

დაინტერესებულმა იურიდიულმა პირმა უნდა წარმოადგინოს შემდეგი დოკუმენტაცია ქართულ ენაზე:

**ტექნიკური ნაწილი:**

1. **ორგანიზაციის რეკვიზიტები:** იურიდიული მისამართი, საკონტაქტო ტელეფონი, საბანკო რეკვიზიტები, ამონაწერი საჯარო რეესტრიდან;
2. **პორტფოლიო:** ორგანიზაციის გამოცდილების ისტორია მსგავსი ტიპის მომსახურებაში;
3. **გუნდის კვალიფიკაცია:** წამყვანი ექსპერტისა და ჯგუფის წევრების რეზიუმეები (CV) და კომპეტენციის დამადასტურებელი დოკუმენტაცია.

**ფინანსური ნაწილი:**

* **ფასის განაცხადი:** მომსახურების გაწევასთან დაკავშირებული ხარჯთაღრიცხვა მოცემული სამუშაოების მიხედვით.
* ფასები წარმოდგენილი უნდა იყოს ეროვნულ ვალუტაში (GEL) და მოიცავდეს კანონმდებლობით გათვალისწინებულ ყველა გადასახადს (მათ შორის დღგ-ს).
* წინადადებაში მითითებული უნდა იყოს სამუშაოების შესრულების ვადები.

#### ანგარიშსწორების პირობები

* ანგარიშსწორება განხორციელდება უნაღდო ფორმით.
* თანხის გადახდა მოხდება კონკრეტული მომსახურების გაწევის შემდგომ, შესაბამისი ფინანსური დოკუმენტაციის (ინვოისი/ანგარიშფაქტურა, შესრულებული სამუშაოების მიღება-ჩაბარების აქტი) წარმოდგენიდან არაუგვიანეს **3 (სამი) სამუშაო დღის** ვადაში.

#### შეფასების კრიტერიუმები

შემოსული წინადადებები შეფასდება შემდეგი კრიტერიუმების მიხედვით:

|  |  |
| --- | --- |
| კრიტერიუმი | წონა |
| მოწოდებული დოკუმენტაცია | 10% |
| შემოთავაზებული მომსახურებისა და პროდუქციის ხარისხი | 45% |
| შემოთავაზებული პროდუქციისა და მომსახურების ფასი | 45% |

#### განაცხადის წარდგენის წესი და ვადები

* სატენდერო წინადადებების წარდგენის ბოლო ვადაა: **2026 წლის 1 თებერვალი, 18:00 საათი.**
* დოკუმენტაცია გთხოვთ, გამოაგზავნოთ ელექტრონულ მისამართზე: **contact@sos-kd.ge**
* ელ-ფოსტის სათაურის ველში (Subject) სავალდებულოა მიუთითოთ: **„IF4C - მარკეტინგული მასალები“**.

#### საკონტაქტო ინფორმაცია

დამატებითი კითხვების შემთხვევაში, შეგიძლიათ დაუკავშირდეთ პროექტის კოორდინატორს:

* **ელ. ფოსტა:** nino.ugulava@sos-kd.ge
* **მობილური:** 598 15 21 27